MS «Lysefjord» (1933)

Flere skip har hatt navnet «Lysefjord»MS «Lysefjord» var i perioden 1946-1983 en lokalrutebåt i fart på Lysefjorden i Ryfylke. Den tilhørte AS Høgsfjord Rutelag, Stavanger som i 1976 gikk inn i Det Stavangerske Dampskibsselskab. Båten var opprinnelig bygget i 1933 som «Gefion» og benyttet i trafikken over Øresund. Den kom til Norge i 1946 sammen med et søsterskip innkjøpt av AS Jøsenfjord Ruteselskap som  «Årdalsfjord». Men «Årdalsfjord» skulle få kort fartstid på Ryfylkefjordene og ble allerede 1951 solgt videre til Hordaland som «Askøy» og ble opphugget i 1976. «Lysefjord» på sin side eksisterte som charterbåten «Carnival» i Oslofjorden, frem til den gikk ned vinteren 2019. Den ble hevet i mai 2019 og sanert.


== MS «Gefion» på Øresund ==
mai 1933: Levert fra Odense Staalskibsverft, Odense, Danmark som passasjerbåt «Gefion» til AS Dampskibsselskabet Øresund, København, Danmark. Kjenningsmål: 95’ x 19,9’ x 6,6’   brt:71 / t.dwt:40.  Motor: 4cyl 2tev Tuxham dm  250bhk   12 knop.  Benyttet i rutefart København-Malmö sammen med søsterskipet «Gylfe».
1940: Opplagt Malmö.
1944: Solgt til Rederi-AB Sjollen / v. F. Kockum, Malmö, Sverige sammen med søsterskipet «Gylfe». Etter salget ombygd:  brt:131. De to båtene ble liggende opplagt i Malmö frem til freden i 1945.


== MS «Lysefjord» ==
12. april 1946: Solgt til AS Høgsfjord Rutelag, Stavanger for kr.175.000. AS Jøsenfjord Ruteselskap kjøpte samtidig søsteren «Gylfe» for samme pris («Gylfe» ble lokalrutebåt «Årdalsfjord».
15. april 1946: De to båtene ble overtatt samtidig i Malmö og gikk sammen hjem til Stavanger. Kristian Selvig førte «Gefion».
sommer 1946: Omdøpt «Lysefjord». Satt inn i lokalrutefart på Lysefjorden.
1964: Ny motor montert: 4syl 2tev Wichmann  300bhk
Pr.1970: Var etterhvert i behov av omfattende reparasjon.
Pr. desember 1970: Ombygd ved Br. Bjørnevik AS, Buøy i Stavanger.
17. desember 1970: Sank ved kai ved Br. Bjørnevik AS, Buøy i Stavanger.
21.12.1970: Hevet.
1971: Reparert og ombygd. Mange nye skrogplater. Nytt styrehus. Bildekk akter for fire personbiler. Registrert for 195 passasjerer. 105,6’ x 19,8’ x 6,6’   brt:126
1. januar 1976: Eierselskapets fartøy og ruter overtatt av Det Stavangerske Dampskibsselskab, Stavanger. Fortsatte i ruten på Lysefjorden.
198?: Motorhavari. Skaden var ikke regningssvarende å reparere på den gamle båten. «Lysefjord» ble derfor opplagt og vurdert kondemnert og senket i Nedstrandsfjorden.


== Charterbåt ==
Februar 1983: Solgt til P/r Stavanger Offshore Services / v. Ingmar Østbø, Stavanger for kr.12 000. Omdøpt «Fjordlys».
Mai 1983: Solgt til AS MB Eivindvik, Hundvåg i Stavanger.
Desember 1985: Solgt til Jonny Garvik, Hagavik i Os / Bergen. Omdøpt «Sundøy».
Februar 1988: Solgt til Henning Kumle, Bekkestua i Bærum / Bergen.
Februar 1989: Solgt til Skipsinvest KS / v. KJ Invest AS, Oslo.
Oktober 1990: Solgt til KS Carnival / v. Eiendomssenteret AS, Drammen. Omdøpt «Carnival». Benyttet som restaurantbåt i Drammen.
29. mars 1999: Ommålt: 105,5’/ 97,6’(lpp) x 19,8’ x 8,2’   brt:138
26. februar 2003: Solgt til Eiendom Skip AS / Per Fagerlid-Olsen, Svelvik / Drammen. Benyttet i charterfart i Oslofjorden juni og august. Ellers stort sett uvirksom.
Februar 2011: Solgt til Carnival DA / v. Thomas Tjølsen, Fagerstrand / Drammen.


== Kilder ==
Artikkel om AS Høgsfjord Rutelag i bladet «Skipet» 2.1991 av Arne Ingar Tandberg og Per Alsaker.
«Fjordabådane», Magnus Torgersen  1981
«Fjordabåtene», Jone Laugaland
Trygve Eriksen jr.'s arkiv


== Eksterne lenker ==
(en) MS «Lysefjord» – Den internasjonale sjøfartsorganisasjonen